**** **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

**DE STAT**

# **DECIZIA ETAPEI DE ÎNCADRARE**

## Nr. din .2020

Ca urmare a solicitării de emitere a acordului de mediu adresate de **DIRECȚIA REGIONALĂ DE DRUMURI ȘI PODURI IAȘI**, cu sediul în mun. Iași, str. Șoseaua Națională, nr. 23, jud. Iași, înregistrată la Agenţia pentru Protecţia Mediului Suceava cu nr. 5475/29.05.2020, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificările și completările ulterioare,

Agenția pentru Protecția Mediului Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.06.2020, că proiectul **“Execuția lucrărilor la Pasajul OA16, pe DN 2, km 442+649,99 Varianta de Ocolire Suceava“** propus a fi amplasat în com. Pătrăuți, sat Pătrăuți, jud. Suceava, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă*.***

Justificarea prezentei decizii:

1. Motivele pe baza cărora s-a stabilit neefectuarea evaluării impactului asupra mediului sunt următoarele:

Conform criteriilor de selecţie pentru stabilirea necesității efectuării evaluării impactului asupra mediului, prevăzute în Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**1. Caracteristicile proiectului**

1. *dimensiunea și concepția întregului proiect:* proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului anexa 2, la pct. 10. Proiecte de infrastructură: e) construcția drumurilor, altele decât cele prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2018-12-26#p-275167869) și pct. 13 a). orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

Situatia terenului acupat permanent/temporar de obiectul de investie ***–*** amplasamentulPasajul OA16 km 442+649,99 pe DN 2, se afla in proprietatea Statului Roman si apartine domeniului public cu drept de administrare CNAIR SA si nu necesita exproprieri.

Situatia actuala:

La km. 12+430, varianta de ocolirea a municipiului Suceva se racordeaza la drumul national nr. 2 printr-un nod rutier. Astfel, pentru asigurarea continuitatii drumului national, a fost executat un pasaj din beton armat si beton precomprimat, peste breteaua 3D, avand o singura deschidere de 24,60 m și lungimea totală de 29,40 m.

In plan pasajul este in aliniament, iar in profil longitudinal este dispus pe o curba de racordare cu raza de 4,50 m. Intersectia drumului national cu traseul bretelei 3D a variantei de ocolire se face oblic, sub un unghi de 57o.

Sub pasaj se asigura un gabarit de libera trecere de 5,58 m.

Din punctul de vedere al schemei statice, tablierul este alcătuit din grinzi cu lungimea de 24,00 m, simplu rezemate, solidarizate cu placa de suprabetonare si antretoazele de capat.

Suprastructura este alcătuită din 8 grinzi prefabricate precomprimate cu corzi aderente cu lungimea de 24,00 m, dispuse joantiv si solidarizate cu placa de suprabetonare si antretoazele de capat.

Parte carosabilă are latimea de 7,80 m, delimitata de trotuare cu borduri inalte. Trotuarele pietonale au latimea de 1,20 m si sunt prevazute cu parapeti metalici pietonali.

Infrastructura este reprezentate de 2 culee, executate ca o bancheta de rezemare din beton armat, fundate direct pe un terasament realizat din pamant armat cu geogrile. Masivul de balast este protejat la fata elevatiilor cu elemente prefabricate de fatada din beton armat.

Rarcordarea cu terasamentele este realizata tot prin intermediul structurii de pamant armat, protejata cu elemente din beton armat.

La capetele pasajului sunt prevazute casiuri de descarcare a apelor pluviale.

La capetele podului nu sunt prevăzute scări de acces.

**Lucrarile necesare (in conformitate cu Expertiza Tehnica):**

In conformitate cu Expertiza Tehnica intocmita, masurile recomandate pentru lucrări de întreţinere si reparaţii, in conformitate cu normativele in vigoare, sunt:

**Lucrări de întreținere curenta si periodica la nivelul structurii de rezistenta a suprastructurii**

* aplicare protecție anticoroziva pe suprafața grinzilor, plăcii de suprabetonare, lisa parapetului si cornișei prefabricate;

**Lucrări de întreținere curenta si periodica la nivelul structurii de rezistenta a infrastructurii**

* aplicare protecție anticoroziva pe suprafața culeelor si a elementelor prefabricate din beton armat, care protejează masivul de balast;
* se vor curata banchetele de rezemare a culeelor de resturile de materiale.

**Lucrări de întreținere curenta si periodica la nivelul caii pe pod**

* se executa lucrări de întreținere la dispozitivele de acoperire a rosturilor si elementele de colectare si evacuare a apelor pluviale
* la cele doua capete ale diapozitivul de acoperire a rostului vor fi montate in poziție corecta sisteme de captare si evacuare a apelor pluviale, astfel încât apele sa fie evacuate in afara banchetei de rezemare
* se executa cordoane de etanșare.

**Lucrări de întreținere curenta si periodica la nivelul racordării podului cu rampele de acces**

* se vor executa lucrări de protecție a taluzelor cu geocelule si pământ vegetal înierbat corespunzător; protecția taluzurilor se va realiza pe lungimea de 25,00 m pe fiecare parte a rampelor de acces;
* se executa lucrări de întreținere a șanțurilor de colectare din fata culeelor si de la baza taluzurilor;
* decolmatarea santurilor existente si refacerea zonelor care prezinta degradări;
* se executa lucrări de întreținere a casiurilor de descărcare a apelor pluviale pe la capetele podului;
* se construiesc scări de acces.

**Lucrari Proiectate**

Lucrarile proiectate sunt in conformitate cu recomandarile din Expertiza tehnica si in conformitate cu observatiile din teren. Astfel, suplimentar fata de lucrarile prevazute in Expertiza Tehnica si descrise la punctul anterior (lucrari necesare), pe pasaj si rampe se vor monta parapeti de protectie directionali tip H4b și se vor executa urmatoarele lucrari suplimentare:

* desfacerea caii pe trotuare;
* demolarea betonului de umplutura de la trotuare;
* desfacerea caii pana la nivelul hidroizolatiei, pe o latime de cca. 45cm la limita exterioara a partii carosabile, de o parte si de alta a acesteia, frezarea si refacerea stratului de uzura pe tot pasajul;
* montarea bordurilor prefabricate sau borduri de granit 20x25 cm, la limita trotuarelor;
* refacerea umpluturii si a grinzii de parapet la trotuare;
* refacerea caii pe trotuare;
* amenajarea rampelor de acces la trotuare.
* reconditionarea parapetilor pietonali;
* asigurarea scurgerii apelor ajunse pe banchetele de rezemare a culeelor;
* scoaterea tubutilor pentru utilitati din trotuare si betonarea golului;
* reconditionarea dispozitivelor de rost.

1. *cumularea cu alte proiecte existente şi/sau aprobate:* nu este cazul.
2. *utilizarea resurselor naturale, în special a solului, a terenurilor, a apei şi a biodiversităţii:*

Mod de asigurare a utilităţilor: nu este cazul.

Materialele utilizate sunt:

* produse de balastieră (aprovizionate de la balastiere autorizate);
* betoane asfaltice şi betoane de ciment (aprovizionate de la staţii de betoane autorizate, sau preparate local conform normelor);
* combustibili auto necesari functionării utilajelor (vor fi aprovizionaţi din staţii de distribuţie).

1. *cantitatea și tipurile de deșeuri generate/gestionate:*

Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături.

Pe toată durata execuţiei deşeurile rezultate vor fi transportate de pe teren şi duse la un depozit autorizat de deşeuri.

Deșeurile din demolări și construcții vor fi gestionate prin grija constructorului.

Deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare.

e) *poluarea și alte efecte negative:* în perioada derulării lucrărilor de execuție pot apărea emisii:

* pulberi ciment de la operaţiile de construcţii şi finisaje;
* noxe de la mijloacele de transport a materialelor;
* pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat.

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:* pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

g) *riscurile pentru sănătatea umană:* nu este cazul.

**2. Amplasarea proiectului**

a)*utilizarea actuală și aprobată a terenurilor*: conform certificatului de urbanism nr. 31/15.05.2020 eliberat de Consiliul Județean Suceava terenul este situat pe teritoriul administrativ al comunei Pătrăuți; varianta de ocolire Suceava este domeniu public de interes național.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbție a mediului natural, acordându-se o atenție specială următoarelor zone*:

1. zone umede, zone riverane, guri ale râurilor– nu este cazul;
2. zonele costiere şi mediul marin – nu este cazul;
3. zonele montane şi forestiere – nu este cazul;
4. arii naturale protejate de interes național, comunitar, internațional– nu este cazul;
5. zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – nu este cazul;
7. zonele cu o densitate mare a populaţiei – nu este cazul;
8. peisaje şi situri importante din punct de vedere istoric, cultural sau arheologic – nu este cazul.

**3. Tipurile și caracteristicile impactului potențial**

1. *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie;
2. *natura impactului* - va fi cauzat de lucrările de construcție, cu un impact redus asupra mediului;
3. *natura transfrontalieră a impactului*– lucrările propuse nu au efecte transfrontieră;
4. *intensitatea şi complexitatea impactului* - impactul va fi redus în perioada de funcţionare;
5. *probabilitatea impactului* – impact redus, pe perioada de funcţionare a obiectivului;
6. *debutul, durata, frecvența și reversibilitatea preconizate ale impactului*– impact redus, pe perioada de exploatare, fără reversibilitate;
7. *cumularea impactului cu impactul altor proiecte existente şi/sau aprobate* - în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;
8. *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţie.

II. Motivele pe baza cărora s-a stabilit necesitatea neefectuării evaluării adecvate sunt următoarele:

Proiectul nu face obiectul prevederilor Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, respectiv a OM nr. 19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

- autoritatea competentă în domeniul gospodăririi apelor, Administrația Naționale APELE ROMÂNE – Sistemul de Gospodărire a Apelor Suceava, prin adresa nr. 4409/09.06.2020 și nr. 4742/VP/18.06.2020, informează că proiectul nu se supune procedurii de emitere a avizului de gospodărire a apelor.

**Condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în certificatul de urbanism;

**-** în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;

- se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor;

- Măsurile și condițiile de realizare a proiectului în conformitate cu Avizul de gospodărire a apelor sunt: nu este cazul.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.